אפל מעמידה את מפעילות הסלולר היפניות NTT DoCoMo ו-Softbank Corp זו מול זו בקרב על הזכויות להשקת ה-iPhone במדינה. יצרנית הסלולרי-נגן נמצאת בשיחות עם DoCoMo, ספקית הסלולר הגדולה ביפן, ובמקביל, מנהלת מגעים גם עם Softbank, ספקית הסלולר השלישית בגודלה, אולם שתיהן נרתעות בינתיים מנתח הרווחים שדורשת אפל לעצמה, כך מסורו מקורות בחברות היפניות.
מקור באפל דיווח כי מנכ"ל החברה, סטיב ג'ובס, נפגש בתחילת החודש עם נשיא DoCoMo, מאסאו נאקאמורה, בסן פרנסיסקו והשניים דנו בתנאי העיסקה, שתתרחש לו הספקית, ששולטת בלמעלה ממחצית שוק הסלולר היפני, תהפוך למשווקת הבלעדית של ה-iPhone.
"המגעים לא מתקדמים באופן חלק, מאחר שקשה מאוד להסכים לתנאים של אפל", מסר המקור. "כרגע הכדור במגרש שלה". לדבריו, השיחות עם Softbank, שרכשה בשנה שעברה את היחידה המקומית של Vodafone ביפן, עשויות לשמש עוד כלי למשא ומתן.
ה-iPhone, שהושק בארה"ב ובמדינות אירופה, ביניהן צרפת, בריטניה, ספרד וגרמניה (אם כי לא בחוזים בלעדיים), יעמוד ביפן בתחרות חריפה ביותר מול דגמי הטלפונים החדישים בעולם.